འདི་ལོ་ནི་ཧྲང་ཧད་མཉམ་ལས་སྒྲིག་འཛུགས་ཀྱི་རྩ་འཛིན་ལ་མིང་རྟགས་བཀོད་ནས་ལོ་༡༥འཁོར་བའི་ལོ་ཞིག་ཡིན་པ་དང་།ཧྲང་ཧད་མཉམ་ལས་སྒྲིག་འཛུགས་ཀྱི་ཡུན་རིང་ཁྱིམ་མཚེས་མཛའ་གྲོགས་ཀྱི་མཉམ་ལས་སྲོལ་ཡིག་ལ་མིང་རྟགས་བཀོད་ནས་ལོ་༡༠འཁོར་བའི་ལོ་ཞིག་ཡིན།རྒྱ་གར་དང་པ་ཀི་སི་ཐན་གྱིས་ཧྲང་ཧད་མཉམ་ལས་སྒྲིག་འཛུགས་ནང་ཞུགས་པའི་གོ་རིམ་ལེགས་གྲུབ་བྱེད་གྲབས་ཡོད་ཅིང་།ཐེངས་འདིའི་དབུ་ཚོགས་འཚོགས་རིང་སྒྲིག་འཛུགས་ཀྱི་ཁོངས་གཏོགས་དངོས་ལ་འགྱུར་རྒྱུ་ཡིན་པ་རེད།ལི་ཧུའེ་ལའེ་ཡིས།ཐེངས་འདིའི་དབུ་ཚོགས་འཚོགས་རྗེས།ཀྲུང་གོས་ཧྲང་ཧད་མཉམ་ལས་སྒྲིག་འཛུགས་ཀྱི་རེས་འཁོར་ཀྲུའུ་ཞིའི་རྒྱལ་ཁབ་ཀྱི་འགན་འཁུར་རྒྱུ་མ་ཟད་སྤྱི་ལོ་༢༠༡༨ལོའི་དབུ་ཚོགས་གཙོ་གཉེར་བྱ་རྒྱུ་དང་།ཕྱོགས་ཁག་གིས་ཀྲུང་གོས་ཀྲུའུ་ཞིའི་རྒྱལ་ཁབ་ཀྱི་ལས་དོན་སྤེལ་རྒྱུར་རེ་འགུག་ཆེན་པོ་བྱེད་བཞིན་ཡོད་ཅེས་གསུངས་ཡོད་པ་རེད།